Saaremaa seafarmis tuvastati sigade Aafrika katk (2017-07-11 16:32:03)
Veterinaar- ja Toiduameti loomatervishoiu osakonna juhataja Harles Kauba sõnul tuleb teateid nakatunud metssigadest Saaremaal iganädalaselt. "Taud on metssigadel endiselt laialt levinud ning ei näita hääbumise märke. Nii kodumajapidamistes kui suuremates seafarmides tuleb rangelt välistada sigade kokkupuude teiste koduloomade, metssigade ning võimaliku saastunud materjalidega. Väga oluline on koostöös jahimeestega viiruskoormuse vähendamine metsas läbi jahtimise ja leitud korjuste nõuetekohase käitlemise," ütles Kaup.
Saaremaa veterinaarkeskuse juhataja Toivo Jürisson on valmis andma intervjuusid kell 14 Saaremaa veterinaarkeskuses aadressil Kohtu 10, Kuressaare.
Allikas: Veterinaar- ja Toiduameti 11.07.2017 pressiteade